रमेश दे पिता दा दालें दा थोक दा कम्म हा। इक बड्डा भ्रा हा ओ पिता कन्ने गै कम्म करदा हा। शाह गै समझो। रमेश कदें-कदें भ्राऊ दे मोटर सैकलै पर बी औंदा हा ते आखदा हा जदूं मैं कम्म करंग अदूं थल्लै कार होग की जे उसदी मरजी ही पिता कन्ने कम्म करने दी ही। होर पढ़ाई करनी बी के ही, पढ़ाई च खरा हुन्दा तां जरूर डाक्टरी जां इन्जीनरी आस्तै जन्दा जां एम.एस.सी., पी.एच.डी. करदा। एम.ए.हिस्टरी दा मुड़ें आस्तै सवाए डिगरी लैने दे जां फी मास्टर, क्लर्क बनने दे होर चारा बी के ऐ। रमेश दे पिता दा जेकर बिजनस नईं हुन्दा तां जरुर ओबी इयै किश बनदा।